
Cementkert

Kulcsszavak: kiadvány; linóleum; zene; handmade; könyvkötés
A projektem egy magyar zenei együttes albumából inspirálódott dalszöveges kiadvány, illusztrációkkal ellátva, melynek minden eleme kézzel készült, a linóleumdúcoktól, a szöveg nyomtatásán át a fűzésig.  Az album különlegessége, hogy a frontember közel harminc különböző hangszeren játszott a felvételek során, ami a hangzásvilágot igazán egyedivé teszi. A dal  illusztrációk elkészítése során úgy döntöttem, hogy a digitális technika helyett a manuális megvalósítást választom, hogy ezáltal még inkább kifejezésre juttassam az alkotás személyes és kézműves jellegét. Fontosnak tartom kiemelni, hogy bár ez a nyomtatási technika sosem éri el a digitális nyomtatás tökéletes pontosságát, éppen ezek az apró hibák adják a munka egyediségét és elevenségét. Az ilyen kézzel készült alkotások különleges karakterrel bírnak, amelyet a hibák tesznek igazán hitelessé és élővé.



